== Barndom og ungdom ==
Søn af Peder Pedersen Malling og Charlotte Hylleborg, født Storm og blev født på Taarupgaard ved [[Viborg]]. Han blev døbt [[Taarup Kirke (Viborg Kommune)|Taarup Kirke]] [[27. december]] 1748.<ref>Thomas Hansen Erslew, ''Supplement til Almindeligt Forfatter-Lexicon'', Andet Bind, 1864, s. 309.</ref> Faderen købte [[1749]] herregården Astrup i Salling, hvis hovedbygning han opførte på ny, mens han forøgede og forbedrede bøndergodset og afløste bøndernes hoveri med en pengeafgift. Ove Malling blev sammen med en ældre broder undervist i hjemmet og gik et par år i [[Viborg]] skole. Han blev student [[1763]] og teologisk kandidat [[1766]]. Faderen sikrede ham få år efter et præstekald (Vistofte), som han dog aldrig tiltrådte. Hans lærde uddannelse var beskeden. Han brugte ikke universitetets vejledning, men læste
i hjemmet, og sine eksaminer tog han med liden hæder. Derimod søgte han med iver at uddanne sig så fyldigt som muligt på egen hånd ved hjælp af faderens righoldige bogsamling og senere som huslærer hos hofjunker Holger Sehested på Jungetgård, ligeledes i Salling. Faderen måtte ved denne tid opgive sin ejendom og tage embede som borgmester i [[Viborg]].
Litteratur Titler Samfund Historie Lister_over_personer Videnskab Ledelse Foreninger Organisationer Ledere